ARUN JAITLEY
రూ.2వేల నోట్లను నిలిపివేసే ప్రశ్నేలేదు
న్యూఢిల్లీ: ఆర్థికశాఖపరంగా రెండు వేల రూపాయల నోట్లను నిలిపివేయాలన్న ప్రతిపాదన ఏదీలేదని ఆర్థిక మంత్రి అరుణ్‌జైట్లీ పార్లమెంటుకు నివేదించారు. పెద్దనోట్ల రద్దు అనంతరం ప్రవేశపెట్టిన రెండువేల రూపాయల నోట్లను చెలామణి నుంచి తప్పించలేదమన్నారు. రూ.2వేల బ్యాంకునోట్లు కొత్త 500 కరెన్సీనోట్ల తోపాటుగా విడుదలచేసారు. అంతకుముందు పాత రూ.500 నోట్లు, పాత రూ.1000 నోట్ల స్థానంలో వీటిని విడుదలచేసినట్లు మంత్రి వివరించారు. అంతేకాకుండా రూ.500 నోట్లు, రూ.1000 నోట్లు పాతవి చెల్లుబాటుకానివి వెంటనే కరెన్సీ చెస్ట్‌లకు వచ్చాయన్నారు.
ఆర్‌బిఐ రూ.12.44లక్షల కోట్లను జమ చేసుకున్న ట్లు తేలిందన్నారు. అయితే ఈ గణాంకాలను మళ్లీ గణించాల్సి ఉందని, సమన్వయం చేయాల్సి ఉంద న్నారు. ప్రస్తుతం ఉన్న నగదు నిల్వలలోని నకిలీ నోట్లను తొలగించాల్సిన అవసరం ఉందన్నారు. మరికొన్ని ప్రాంతాల్లో రెండుసార్లు లెక్కించిన సంద ర్భాలు కూడా లేకపోలేదని అరున్‌జైట్లీ వివరిం చారు. 2017 మార్చి 3వ తేదీ కరెన్సీ చెలామణి 12 లక్షల కోట్ల రూపాయల వరకూ జరిగిందని అన్నారు. జనవరి 27వ తేదీనాటికి 9.921 లక్షల కోట్లు చెలామణిలోకి తెచ్చినట్లు వివరించారు. నగదు రీకాల్‌ అనేది సాధారణమని జిడిపి భారీస్థాయిలో స్వఛ్ఛమైనదిగాను వాస్తవ గణాంకాలతో వృద్ధిచెందే ఆస్కారం కలుగుతుందన్నారు. అవినీతి, నల్లధనం, నకిలీకరెన్సీని తొలగించేందుకు ఈ విధానం అమలవుతుందన్నారు. అంతేకాకుండా బ్యాంకర్లు రుణ పరపతిని మరింతగా జారీచేసేందుకు అవకాశం ఉంటుందన్నారు. పెద్దనోట్ల రద్దుకాలంలో ఎటిఎం విత్‌డ్రాలపై అనేక ఆంక్షలు వచ్చాయని, క్రమేపీ వాటన్నింటినీ తొలగించినట్లు ఆయన వివరించారు